La dolce vita

La dolce vita (traducible dende o italiano como "a vida doce" ou "a boa vida")Kezich, 203 é un filme italiano de 1960 dirixido e escrito por Federico Fellini que obtivo o Oscar ao mellor vestiario no 1961, sendo nomeado a catro deles, incluíndo director e guión orixinal, e a Palma de Ouro no Festival Internacional de Cine de Cannes do 1960.

Estreouse subtitulado en galego o 16 de setembro de 1995 na TVG.

 Sinopse 
Carente dunha trama no seu sentido tradicional e estruturada de xeito episódico, narra os acontecementos da vida de Marcello Rubini (Marcello Mastroianni), angustiado xornalista do corazón mergullado de cheo nos excesos da vida nocturna da clase alta romana e das estrelas dos medios, como a actriz Sylvia (Anita Ekberg). As desenfreadas e exuberantes esmorgas dos ricos romanos contrastan coa escena central do falso milagre da aparición da Virxe, na que moreas de xente humilde acoden desesperadas ao lugar onde se supón que se apareceu para pedirlle diversos favores, vítimas da ignorancia e do engano.

Filme profundamente pesimista, está ateigado de escenas antolóxicas, como a de Anita Ekberg dentro da Fontana di Trevi, ademais de ser unha sátira implacable da sociedade do seu tempo.

Como curiosidade pódese citar que o termo paparazzi para designar aos fotógrafos pesados e carentes de escrúpulos deriva dun personaxe do filme, Paparazzo, amigo de Marcello e que representa ese tipo de reporteiro fotográfico.

 Personaxes 

 Marcello Mastroianni como Marcello Rubini
 Anita Ekberg como Sylvia Rank
 Anouk Aimée como Maddalena
 Yvonne Furneaux como Emma
 Lex Barker como Robert
 Magali Noël como Fanny
 Alain Cuny como Steiner
 Nadia Gray como Nadia
 Annibale Ninchi como pai de Marcello
 Walter Santesso como Paparazzo
 Valeria Ciangottini como Paola
 Riccardo Garrone como Riccardo
 Ida Galli como debutante do ano
 Audrey McDonald como Jane
 Gloria Jones como Gloria
 Alain Dijon como Frankie Stout
 Enzo Cerusico como fotógrafo
 Nico como Nico

 Notas 

 Véxase tamén 

 Bibliografía 
 Bondanella, Peter (1978). Federico Fellini: Essays in Criticism. Nova York: Oxford University Press
 Bondanella, Peter (1992). The Cinema of Federico Fellini. Princeton: Princeton University Press.
 Costantini, Costanzo (ed.)(1994). Fellini on Fellini. Londres: Faber and Faber.
 Fava, Claudio e Aldo Vigano (1985). The Films of Federico Fellini. Nova York: Citadel Press.
 Fellini, Federico (1976). Fellini on Fellini. Londres: Eyre Methuen.
 —, e Damian Pettigrew (2003). I'm a Born Liar: A Fellini Lexicon. Nova York: Harry N. Abrams, Inc. 
 Kezich, Tullio (2006). Federico Fellini: His Life and Work. Nova York: Faber and Faber. 

 Ligazóns externas 

 Ficha en RottenTomatoes 
 Ficha en Metacritic 

Categoría:Filmes de 1960
Categoría:Filmes en lingua italiana
Categoría:Filmes de Italia
Categoría:Filmes de Francia
Categoría:Filmes dirixidos por Federico Fellini
Categoría:Filmes en branco e negro
Categoría:Filmes sobre xornalistas
Categoría:Filmes gañadores da Palma de Ouro
Categoría:Filmes de 1960 con versión en galego